KOMMISSIONENS FORORDNING (EF) Nr. 1476/96 af 26. juli 1996 om åbning af kontingenter for indførslen af tekstilvarer i kategori 87 og 109 med oprindelse i Nordkorea og ændring af bilag IV og V til Rådets forordning (EF) nr. 517/94 om den fælles ordning for indførsel af tekstilvarer fra en række tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel (1), senest ændret ved forordning (EF) nr. 538/96 (2), særlig artikel 3, stk. 3, og artikel 5 sammenholdt med artikel 25, stk. 4, og

ud fra følgende betragtninger:

Artikel 3, stk. 3, i forordning (EF) nr. 517/94 fastsætter, at de tekstilvarer, der er nævnt i bilag V, og som har oprindelse i de deri nævnte lande, kan indføres i Fællesskabet, forudsat at der fastsættes et årligt kvantitativt loft efter den relevante fremgangsmåde i artikel 25;

Kommissionen har modtaget en anmodning fra tre medlemsstater om, at der indføres kvantitative lofter for indførsel af varer henhørende under kategori 87 (Handsker, vanter og luffer, ikke af trikotage) og 109 (Presenninger, sejl og markiser) med oprindelse i Nordkorea, som i øjeblikket er anført i bilag V til forordning (EF) nr. 517/94, for at imødekomme visse markedskrav; efter drøftelser i det udvalg, der er omhandlet i artikel 25 i forordning (EF) nr. 517/94, er det navnlig af hensyn til situationen i EF-industrien blevet skønnet hensigtsmæssigt at fastsætte de årlige kvantitative lofter til 5 tons og 10 tons, som indførslen i Fællesskabet af varer henhørende under henholdsvis kategori 87 og 109 med oprindelse i Nordkorea skal undergives fra datoen for denne forordnings ikrafttræden; det er derfor nødvendigt at tilpasse bilag IV og V til forordning (EF) nr. 517/94 og af hensyn til retssikkerheden at erindre om, at forvaltningen af disse kontingenter sker efter bestemmelserne i nævnte forordnings artikel 17;

disse foranstaltninger er i overensstemmelse med udtalelsen fra det udvalg, der er nedsat ved forordning (EF) 517/94 -

UDSTEDT FØLGENDE FORORDNING:

Artikel 1

Indførslen i Fællesskabet af tekstilvarer henhørende under kategori 87 og 109 med oprindelse i Nordkorea undergives et årligt kvantitativt loft på henholdsvis 5 tons og 10 tons.

Forvaltningen af disse kvantitative lofter sker efter bestemmelserne i artikel 17 i forordning (EF) nr. 517/94.

Artikel 2

Bilag IV og V til forordning (EF) nr. 517/94 tilpasses som angivet i bilaget til denne forordning.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1996.

På Kommissionens vegne

Leon BRITTAN

Næstformand

(1) EFT nr. L 67 af 10. 3. 1994, s. 1.

(2) EFT nr. L 79 af 29. 3. 1996, s. 1.

BILAG

»BILAG IV

Årlige kvantitative EF-lofter omhandlet i artikel 3, stk. 1

(Varebeskrivelsen for kategorierne i dette bilag findes i bilag I A til forordningen)

NORDKOREA

>TABELPOSITION>

BILAG V

omhandlet i artikel 3, stk. 3

(Varebeskrivelserne for kategorierne i dette bilag, findes i bilag I A til forordningen)

NORDKOREA

Kategorier: 10, 22, 23, 32, 33, 34, 35, 38, 40, 41, 42, 49, 50, 53, 54, 55, 58, 62, 63, 65, 66, 67, 72, 84, 85, 86, 88, 90, 91, 93, 97, 99, 100, 101, 111, 112, 113, 114, 120, 121, 122, 123, 124, 130, 133, 134, 135, 136, 137, 138, 140, 141, 145, 146A, 146B, 146C, 149, 150, 153, 156, 157, 159, 160.«